Predkladacia správa

Nové znenie materiálu sa predkladá na rokovanie vlády SR na základe rozhodnutia vlády SR zo dňa 6. marca 2002.

Hĺbková analýza pripravenosti Slovenska na členstvo v Európskej únii prezentovaná v Pravidelnej hodnotiacej správe Európskej komisie z 13.11.2002 bola východiskom pri definovaní krokov a opatrení, ktoré je potrebné uskutočniť v roku 2002. Dňa 12.12.2001 vláda SR schválila "Prioritné úlohy vlády SR vyplývajúce z Pravidelnej správy Európskej komisie o pripravenosti Slovenskej republiky na členstvo v Európskej únii z 13.11.2001", ktorý identifikoval problémy v jednotlivých oblastiach prístupového procesu a na ich základe stanovil krátkodobé prioritné úlohy na rok 2002. 

Vláda SR svojim uznesením č. 1154/2001 uložila podpredsedníčke vlády SR pre európsku integráciu predkladať raz mesačne na rokovanie vlády Monitor plnenia Prioritných úloh integrácie na rok 2002. Východiskom pravidelného mesačného monitorovania je tabuľková časť materiálu "Prioritné úlohy vlády SR vyplývajúce z Pravidelnej správy Európskej komisie o pripravenosti Slovenskej republiky na členstvo v Európskej únii z 13.11.2001". Predkladaný materiál je druhým monitorom plnenia Prioritných úloh vlády SR na rok 2002. Prioritné úlohy na rok 2002 obsahujú okrem nových úloh aj úlohy prenesené z roku 2001 s upravenými termínmi realizácie. 

Prioritné úlohy uvedené v tabuľkovej časti sú zoradené podľa príslušnosti k jednotlivým negociačným kapitolám. Každá úloha má stanovené termíny jednotlivých etáp legislatívneho procesu (pre každú etapu je stanovený príslušný týždeň kalendárneho roka). Svetlejšie pozadie označuje aktuálne štádium legislatívneho procesu, v ktorom sa príslušná úloha nachádza. Tmavšie pozadie označuje stav legislatívneho procesu, v ktorom by sa príslušná úloha mala nachádzať, aby mohol byť dodržaný termín účinnosti. Symbolom  sú označené úlohy, ktoré sa plnia a symbolom  úlohy, ktoré sa neplnia. Pri úlohách, ktoré vláda SR, prípadne Národná rada SR schválila s iným termínom účinnosti aký je uvedený v pôvodnom dokumente z 12.12.2001, je v tabuľkovej časti uvedený aj nový termín. 

Prílohou predkladaného materiálu je tabuľka, v ktorej sú uvedené Prioritné úlohy na rok 2001 s termínmi realizácie v prvom štvrťroku 2002, prípadne úlohy v štádiu plnenia. Tieto úlohy sa budú monitorovať až do záverečného štádia realizácie (nadobudnutie platnosti, resp. účinnosti, schválenie vládou SR, prípadne iné plnenie v závislosti od charakteru úlohy).

Vzhľadom na informatívny charakter predkladaného materiálu, v súlade so Smernicou na prípravu a predkladanie materiálov na rokovanie vlády Slovenskej republiky schválenou uznesením vlády SR č. 512/2001, nebol Monitor plnenia Prioritných úloh vlády SR predložený na medzirezortné pripomienkové konanie.

Prioritné úlohy tak na rok 2001 ako aj na rok 2002, ktoré schválila vláda SR,  vyplývajú z Pravidelných správ Európskej komisie o pripravenosti SR na členstvo v EÚ. Úlohy, ku ktorým sme sa zaviazali v negociačných pozíciách, súvisia s aproximáciou práva a ich splnenie nám zabezpečí pripravenosť na členstvo v Európskej únii. Len ich splnením uzavrieme negociácie na summite v Kodani v decembri tohoto roku, kde sa rozhodne, ktoré krajiny do Únie vstúpia. Pri formulovaní Prioritných úloh vlády bolo určujúce stanovisko Európskej komisie k prijímaniu legislatívy, teda Pravidelná správa. Priority vlády sa týkajú kritizovaných oblastí. Európska komisia vo svojich správach hodnotí iba zákony a vykonávacie predpisy scvhálené NR SR, prípadne zverejnené v Zbierke zákonov. 

Napriek tomu, že termíny stanovené v Prioritných úlohách mali byť chápané ako hraničné, tzn. najneskoršie možné termíny, ktoré sú ešte v súlade so záväzkami Slovenskej republiky vyplývajúcimi z Národného programu pre prijatie acquis communautaire a z jednotlivých negociačných pozícií, dochádza k ich neplneniu a nežiadúcim posunom. Posúvanie termínov plnenia Prioritných úloh by malo byť skôr výnimkou a nie pravidlom. Stanovené termíny účinnosti úloh legislatívneho charakteru a termíny plnenia úloh nelegislatívneho charakteru vyplývajú z vládou schválených dokumentov, ktoré sú kľúčové v rámci procesu integrácie Slovenskej republiky do Európskej únie a predstavujú záväzok Slovenskej republiky vo vzťahu k Európskej únii.

Prioritné úlohy vlády SR na rok 2001:

1.	Novela zákona č. 132/1990 Zb. o advokácii (2.1. - MS)
Nedodržaný termín účinnosti - 1.11.2002
Uznesením vlády č. 1001/2000 z 6.12.2000 vláda SR schválila návrh negociačnej pozície v kapitole Slobodný pohyb osôb. V negociačnej pozícii sa konštatuje: „Ministerstvo spravodlivosti SR pripravilo novelu zákona o advokácii, ktorou sa dosiahne úplný súlad s acquis. Novela nadobudne účinnosť v 1. štvrťroku 2001.“ V Národnom programe pre prijatie acquis 2001 (NPAA) sa pri tomto zákone uvádza termín účinnosti 1.9.2001. Dňa 12.12.2001 NR SR neschválila návrh zákona v druhom a treťom čítaní a preto túto úlohu nemožno považovať za splnenú. Úloha bude splnená po zverejnení zákona v Zbierke zákonov.

2.	Zákon o povolaní sestier a pôrodných asistentkách (2.2. - MZ)
Nedodržaný termín účinnosti - 1.2.2002
O návrhu zákona v súčasnosti rokuje NR SR. V negociačnej pozícii, ktorú vláda SR schválila uznesením č. 1001/2000 sa uvádza, že Ministerstvo zdravotníctva SR pripraví zákon o povolaní sestra a pôrodná asistentka v roku 2001. V NPAA 2001 sa uvádza termín účinnosti 1.1.2002. Ani termín 1.2.2002 z Prioritných úloh nebol dodržaný.

3.	Zákon o povolaní lekára (2.5. - MZ)
Nedodržaný termín účinnosti - 1.1.2002
Aj o tomto návrhu zákona v súčasnosti rokuje NR SR. Termín účinnosti, ku ktorému sme sa zaviazali v NPAA je 1.1.2002. Ani posunutý  termín 1.2.2002 z Prioritných úloh nebol dodržaný. 

4.	Nariadenie vlády SR o ďalšom vzdelávaní pracovníkov v zdravotníctve (2.9. - MZ)
Nedodržaný termín účinnosti - 1.2.2002
Vláda SR unesením č. 600/2001 z 27.6.2001 schválila zmenu vykonávacieho predpisu z vyhlášky na nariadenie a stanovila termín jeho vydania do 1 mesiaca po nadobudnutí účinnosti novely zákona o zdravotnej starostlivosti. Predmetná novela nadobudla účinnosť 1.1.2002. V negociačnej pozícii sa konštatuje, že schválenie vykonávacieho predpisu o ďalšom vzdelávaní pracovníkov v zdravotníctve je naplánované na prvý štvrťrok 2001. 

5.	Nariadenie vlády SR o odbornej spôsobilosti pracovníkov v zdravotníctve 
(2.10. - MZ)
Nedodržaný termín účinnosti - 1.1.2002
Dňa 5.2.2002 Legislatívna rada vlády SR návrh prerokovala a odporučila predkladateľovi dopracovať návrh v zmysle jej pripomienok a odporúčaní a v novom upravenom znení opäť predložiť na rokovanie LRV. V NPAA sa uvádza termín účinnosti 1.1.2002.

6.	Návrh zákona o verejných vodovodoch a verejných kanalizáciách (22.6. - MP)
Nedodržaný termín účinnosti - 1.1.2002
Podľa NPAA mal tento zákon nadobudnúť účinnosť 1.1.2002. Napriek tomu, že dňa 12.2.2002 Legislatívna rada vlády SR tento návrh prerokovala a schválila, ako podpredsedníčka vlády SR pre európsku integráciu môžem túto úlohu považovať za splnenú až po schválení v NR SR a následnom zverejnení v Zbierke zákonov. 

7.	Nariadenie vlády SR, ktorým sa ustanovujú kritériá na zaraďovanie prác do kategórií z hľadiska zdravotných rizík (22.10 - MZ)
Nedodržaný termín účinnosti - 1.1.2002
Návrh negociačnej pozície v kapitole Životné prostredie vláda SR schválila uznesením 
č. 1001/2001 zo 6.12.2001. Uvedené nariadenie je vykonávacím predpisom k zákonu 
č. 272/1994 Z.z. o ochrane zdravia ľudí a jeho pôvodný názov v negociačnej kapitole bol Kódex ochrany zdravia. Podľa negociačnej kapitoly mal byť tento vykonávací predpis účinný od roku 2002, podľa NPAA 2000 od roku 2001. 

8.	Inventarizácia zariadení obsahujúcich PCB, ktoré sú v súčasnosti v prevádzke a informovať EK o výsledkoch (22.15. - MŽP)
Nedodržaný termín plnenia - 1.1.2002
Podľa NPAA mala byť táto úloha splnená do 1.1.2002. Inventarizácia zariadení obsahujúcich PCB bola vykonaná a dňa 23.1.2001 bola Správa o  inventarizácii zariadení obsahujúcich PCB doručená na ÚV SR. Do dnešného dňa vláda SR predmetnú správu neprerokovala.

Prioritné úlohy vlády SR na rok 2002:

Tabuľková časť dokumentu Prioritné úlohy na rok 2002, ktorý vláda SR schválila 12.12.2002 obsahuje čiastkové termíny plnenia všetkých úloh v jednotlivých štádiách ich plnenia. Tieto termíny boli spracované v spolupráci s pracovníkmi Sekcie vládnej legislatívy ÚV SR tak, aby bol dodržaný minimálny čas na legislatívny proces na Úrade vlády a zároveň aby mohol byť dodržaný termín účinnosti. Skoršie termíny predloženia zákonov alebo nariadení sme uplatnili výlučne v prípade, ak si rezort iniciatívne navrhol skorší termín v Prioritných úlohách, alebo v Pláne legislatívnych úloh vlády SR na rok 2002. Termín odoslania zákona do NR SR, prípadne termín schválenia nariadenia vlády SR vo vláde SR je súčasne termínom z Plánu legislatívnych úloh vlády. Plán legislatívnych úloh vlády SR a materiál Prioritné úlohy vlády SR sú v 100%-nom súlade.

V súlade s materiálom "Prioritné úlohy vlády SR" mali byť na ÚV SR predložené nasledovné návrhy (pri týchto úlohách sa jedná len o čiastkové neplnenie, tzn., že termín účinnosti môže byť ešte dodržaný):
1.	Novela zákona č. 527/1990 Zb. o vynálezoch, priemyselných vzoroch a zlepšovacích návrhoch s cieľom zapracovať Smernicu Rady č. 98/71/ES o právnej ochrane dizajnov (5.2. - ÚPV)
Termín z Plánu legislatívnych úloh, t. j. odoslanie do NR SR: február
Termín účinnosti: 1.10.2002

2.	Zákon o nájme poľnohospodárskej pôdy (7.4. - MP) 
Termín z Plánu legislatívnych úloh, t. j. odoslanie do NR SR: február
Termín účinnosti: 1.8.2002

3.	Antidiskriminačný zákon implementujúci Smernice 2000/43/ES, 2000/78/ES 
(13.4. – PPVĽMP, MPSVR, MV, MS, MŽP, MZ, MŠ)
Vzhľadom na to, že sa jedná o vysoko citlivú oblasť, ktorej Európska komisia venuje mimoriadnu pozornosť, oba zákony: zákon o rovnakom zaobchádzaní a zákon o zriadení centra pre rovnaké zaobchádzanie, by mali byť schválené v tomto volebnom období.
Termín účinnosti: 1.7.2003

4.	Zákon o výchove a vzdelávaní (18.1. - MŠ)
Zákon o výchove a vzdelávaní je prioritnou úlohou z roku 2001. V súlade s našim záväzkom voči Európskej komisii mal byť tento zákon prijatý do konca roka 2001. Podľa bodu B.63 uznesenia vlády SR č. 703/2001 k Prioritným úlohám na rok 2001 mal byť návrh zákona predložený na ÚV SR do 30.11.2001. 
Termín z Plánu legislatívnych úloh, t. j. odoslanie do NR SR: marec

Predchádzajúce úlohy sú v čiastkovom neplnení, tzn. že termín účinnosti predmetných úloh je ohrozený, nie však nereálny. V nasledovných prípadoch je však termín plnenia definitívne nedodržaný a nesplnený:

5.	Nariadenie vlády SR, ktorým sa ustanovujú technické požiadavky týkajúce sa emisií hluku zariadení používaných vo vonkajšom priestore (1.12. - ÚNMS)
Termín účinnosti: 1.2.2002
Táto úloha vyplýva z Partnerstva pre vstup. Úplná implementácia predmetnej oblasti je nevyhnutná do nášho vstupu do PECA (Protokol k Európskej dohode o pridružení medzi ES a SR o posudzovaní zhody a akceptácii priemyselných výrobkov), ktorý sa očakáva v marci alebo apríli 2002.

6.	Novela nariadenia vlády SR č. 391/1999 Z. z. o strojových zariadeniach (1.15. - ÚNMS)
Termín účinnosti: 1.2.2002
Za meškanie aproximácie v tejto oblasti sme boli kritizovaní ešte v predminuloročnej Pravidelnej správe.

7.	Novela nariadenia vlády SR č. 393/1999 Z. z. o spotrebičoch plynných palív 
(1.16. - ÚNMS)
Termín účinnosti: 1.2.2002
Za meškanie aproximácie v tejto oblasti sme boli kritizovaný ešte v predminuloročnej Pravidelnej správe.

8.	Novela nariadenia vlády SR č. 399/1999 Z. z. o váhach s neautomatickou činnosťou (1.17. – ÚNMS)
Termín účinnosti: 1.2.2002
Za meškanie aproximácie v tejto oblasti sme boli kritizovaní ešte v predminuloročnej Pravidelnej správe.

9.	Novela nariadenia vlády SR č. 392/1999 Z. z. o elektrických spotrebičoch v nízkom rozsahu napätia (1.18. - ÚNMS)
Termín účinnosti: 1.2.2002
Za meškanie aproximácie v tejto oblasti sme boli kritizovaní ešte v predminuloročnej Pravidelnej správe.

10.	Novela nariadenia vlády SR č. 394/1999 Z. z. o elektromagnetickej zlučiteľnosti 
(1.19. - ÚNMS)
Termín účinnosti: 1.2.2002
Za meškanie aproximácie v tejto oblasti sme boli kritizovaní ešte v predminuloročnej Pravidelnej správe.

11.	Materiálno-technicky a personálne zabezpečiť činnosť Centra pre chemické látky a prípravky (1.31. - MZ)
Táto úloha súvisí s posilňovaním administratívnych kapacít. Počty nových pracovníkov a peňažné prostriedky na zabezpečenie ich prijatia boli vyčlenené uznesením vlády SR 
č. 702/2001 z 18. júla 2001. Ministri a predsedovia ústredných orgánov štátnej správy už v júli vedeli, že od 1.1.2002 budú mať k dispozícii peňažne prostriedky na nových pracovníkov. Výberové konania prebiehajú na mnohých orgánoch až v týchto dňoch. Administratívna pripravenosť je zo strany Európskej komisie veľmi ostro sledovaná. 

12.	Zabezpečiť finančné prostriedky na činnosť Centra v zmysle zákona o chemických látkach a chemických prípravkoch (1.32. - MF)
Obe úlohy týkajúce sa Centra pre chemické látky a prípravky vyplývajú z negociačnej pozície Slobodný pohyb tovaru. Európska komisia sa vo svojej Pravidelnej správe 2001 zdôrazňovala nevyhnutnosť personálneho a administratívneho posilenenia tejto inštitúcie.

13.	Implementovať opatrenia v rámci negociačnej kapitoly 9 Dopravná politika, ktoré vyplývajú z Analýzy požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ (9.2. - MDPT)
Úloha sa týka plnenia uznesenia č. 703/2001 k administratívnym kapacitám.

14.	Implementovať opatrenia v rámci negociačnej kapitoly 19 Telekomunikácie a informačné technológie, ktoré vyplývajú z Analýzy požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ (19.4. - MDPT)
Úloha sa týka plnenia uznesenia č. 703/2001 k administratívnym kapacitám.

Štatistika plnenia

Pôvodný dokument obsahoval 236 úloh legislatívneho a nelegislatívneho charakteru. Osem nariadení Protimonopolného úradu by však mala nahradiť novela zákona o ochrane hospodárskej súťaže (návrh Protimonopolného úradu na zmenu nariadení na novelu zákona je v súčasnosti v medzirezortnom pripomienkovom konaní). Akceptovaním tejto zmeny sa počet úloh zníži na 229:
•	zákony – 53 úloh
•	legislatívny zámer návrhu zákona – 1 úloha
•	vykonávacie predpisy – 34 úloh
•	úlohy nelegislatívneho charakteru – 141 úloh

Splnené úlohy:
Vykonávacie predpisy 		- 1
Nelegislatívne úlohy			- 21
SPOLU				- 22

1.	Výnos MP SR o podmienkach na prípravu, uvádzanie do obehu a o používaní medikovaných krmív (1.26. - MP)
2.	Vytvoriť orgán potravinového dozoru (1.28. - MP)
3.	Implementovať opatrenia v rámci negociačnej kapitoly 1 Slobodný pohyb tovaru, ktoré vyplývajú z materiálu Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ (1.29. - ÚNMS)
4.	Personálne posilniť Štátny dozor nad ochranou osobných údajov v informačných systémoch o 4 osoby (3.7. - splnomocnenec pre ochranu osobných údajov)
5.	Posilniť administratívne kapacity ÚŠP s akcentom na potrebu prijímania kompetentných a kvalifikovaných zamestnancov (6.16. - ÚŠP)
6.	Vypracovať návrh na riešenie finančného a inštitucionálneho zabezpečenia ukončenia vinohradníckeho registra v súlade so screeningovými závermi (7.13. - MP)
7.	Zabezpečiť zaslanie oficiálnej žiadosti Európskej komisii o potvrdenie národnej akreditácie agentúry SAPARD (7.14. - MP)
8.	Posilniť odbor rybného hospodárstva na MP SR o ďalších 2 pracovníkov (8.1. - MP)
9.	Personálne posilniť inštitúcie zaoberajúce sa kontrolou rýb a rybných produktov 
(8.2. - MP)
10.	Personálne posilniť daňovú sekciu MF SR a personálne posilniť daňovú a colnú správu v súlade s Analýzou požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ (10.8. - MF)
11.	Personálne posilniť Úrad jadrového dozoru (14.1. - ÚJD)
12.	Personálne posilniť Správu štátnych hmotných rezerv (14.2. - SŠHR)
13.	Personálne a finančne zabezpečiť činnosť regulačného úradu pre pošty (19.3. - MDPT)
14.	Materiálne a personálne dobudovať Radu pre vysielanie a retransmisiu (20.1. – predseda Rady pre vysielanie a retransmisiu)
15.	Materiálne a personálne dobudovať Kultúrny kontaktný bod (20.2. - MK)
16.	Návrh Rozhodnutia o finálnej podobe Národného plánu regionálneho rozvoja Slovenskej republiky (rozhodnutie medzi CSF a SPD) (21.5. - MVRR)
17.	Prijať konečné rozhodnutie o členení na úrovní NUTS II (21.6. - PPVĽMP, PPVEI, MVRR, ŠÚ)
18.	Personálne posilniť útvar zodpovedný za koordináciu verejnej vnútornej finančnej kontroly o 8 osôb (28.6. - MF)
19.	Zabezpečiť vytvorenie jednotiek vnútorného auditu na ministerstvách a vybraných ústredných orgánoch štátnej správy v súlade s materiálom Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ schváleného vládou SR dňa 18. júla 2002 (28.7. – ministri a vedúci ÚOŠS)
20.	Sprístupniť Jednotný automatizovaný systém právnych informácií (JASPI) pre verejnosť 
(politické - MS)
21.	Zabezpečiť ďalšiu implementáciu automatizovaného decentralizované systému vedenia civilných agend na súdoch všetkých stupňov (politické - MS)
22.	Predložiť na rokovanie vlády SR informáciu o realizácii koncepcie bytovej politiky Rómov z najviac zaostalých rómskych komunít (politické - MS)

Neplnené úlohy:
Vykonávacie predpisy 		- 6
Nelegislatívne úlohy		- 4
SPOLU				- 10

1.	Nariadenie vlády SR, ktorým sa ustanovujú technické požiadavky týkajúce sa emisií hluku zariadení používaných vo vonkajšom priestore (1.12. - ÚNMS)
2.	Novela nariadenia vlády SR č. 391/1999 Z.z. o strojových zariadeniach (1.15. - ÚNMS)
3.	Novela nariadenia vlády SR č. 393/1999 Z.z. o spotrebičoch plynných palív 
(1.16. - ÚNMS)
4.	Novela nariadenia vlády SR č. 399/1999 Z.z. o váhach s neautomatickou činnosťou (1.17. - ÚNMS)
5.	Novela nariadenia vlády SR č. 392/1999 Z.z. o elektrických spotrebičoch v nízkom rozsahu napätia (1.18. - ÚNMS)
6.	Novela nariadenia vlády SR č. 394/1999 Z.z. o elektromagnetickej zlučiteľnosti (1.19. - ÚNMS)
7.	Materiálno-technicky a personálne zabezpečiť činnosť Centra pre chemické látky a prípravky (1.31. - MZ)
8.	Zabezpečiť finančné prostriedky na činnosť Centra v zmysle zákona o chemických látkach a chemických prípravkoch (1.32. - MF)
9.	Implementovať opatrenia v rámci negociačnej kapitoly 9 Dopravná politika, ktoré vyplývajú z Analýzy požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ (9.2. - MDPT)
10.	Implementovať opatrenia v rámci negociačnej kapitoly 19 Telekomunikácie a informačné technológie, ktoré vyplývajú z Analýzy požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ (19.4. - MDPT)

Nesplnené úlohy podľa rezortov:
ÚNMS – 6 úloh (všetky úlohy predstavujú nariadenia vlády)
MDPT – 2 úlohy (obe sa týkajú administratívneho posilnenia)
MZ – 1 úloha (týka sa administratívneho posilnenia)
MF – 1 úloha (týka sa administratívneho posilnenia)

Úlohy, ktorých plnenie je ohrozené:
Zákony		 		- 7	 
SPOLU				- 13

1.	Zákon o elektronickom obchode (3.5. - MH)
2.	Novela zákona č. 527/1990 Zb. o vynálezoch, priemyselných vzoroch a zlepšovacích návrhoch s cieľom zapracovať Smernicu Rady č. 98/71/ES o právnej ochrane dizajnov 
(5.2. - ÚPV)
3.	Zákon o nájme poľnohospodárskej pôdy (7.4. - MP) 
4.	Antidiskriminačný zákon implementujúci Smernice 2000/43/ES, 2000/78/ES 
(13.4. - PPVĽMP, MPSVR, MV, MS, MŽP, MZ, MŠ) 
5.	Zákon o výchove a vzdelávaní (18.1. - MŠ)
6.	Novela zákona o ochrane prírody a krajiny (22.4. - MŽP)
7.	Novela Občianskeho zákonníka, ktorou sa zapracuje Smernica 94/47/ES o striedavom užívaní nehnuteľností a Smernica č. 93/13/ES o neprimeraných podmienkach v spotrebiteľských zmluvách (23.1. - MS, MF)

Ohrozené úlohy podľa rezortov:
MH – 1 úloha 
ÚPV – 1 úloha
MP – 1 úloha
PPVĽMP – 1 úloha (2 zákony)
MŠ – 1 úloha
MS – 1 úloha
MF – 1 úloha

Stav plnenia 42 zákonov, ktoré je potrebné do 26.4. predložiť do NR SR:
Pripomienkové konanie			- 2 zákony
Pripomienkové konanie ukončené		- 13 zákonov
Predložené na ÚV SR				- 9 zákonov
LRV schválené				- 8 zákonov
LRV vrátené na dopracovanie 		- 4 zákony
Vláda SR schválené				- 1 zákon
Spolu						- 37 zákonov